বিশেষ ইন্দ্রিয়

চিকিৎসাশাস্ত্র এবং শারীরবিদ্যায়, বিশেষ ইন্দ্রিয় হলো নির্দিষ্ট কিছু অঙ্গের মাধ্যমে শনাক্তকৃত অনূভুতি। দৃষ্টি ( চোখ ) শ্রবণ এবং ভারসাম্য ( কান, এটিতে শ্রবণ এবং ভারসাম্য ব্যাবস্থা অন্তর্ভুক্ত ) ঘ্রাণ ( নাক ) স্বাদ ( জিহ্বা ) বিশেষ এবং সাধারণ ইন্দ্রিয়ের মধ্যে এই পার্থক্য কেন্দ্রীয় স্নায়ুতন্ত্রের মধ্য দিয়ে চলতে থাকা স্নায়ুতন্তুগুলোকে শ্রেণীবদ্ধ করতে ব্যবহৃত হয়। বিশেষ ইন্দ্রিয় সমূহের মাধ্যমে প্রাপ্ত তথ্য বিশেষ সোমাটিক অ্যাফারেন্ট এবং বিশেষ ভিসেরাল অ্যাফারেন্টের মাধ্যমে প্রেরিত হয়। অন্যদিকে, অনুভূতি, স্পর্শ, একটি সাধারণ শারীরবৃত্তীয় অনুভূতি, যা কোনো নির্দিষ্ট অঙ্গের উপর নির্ভর করে না, বরং সারা শরীর থেকে আসে, বিশেষত ত্বক এবং অভ্যন্তরীণ অঙ্গ থেকে। স্পর্শের মধ্যে চাপ, কম্পন, অবস্থান ধারণা, ব্যথা এবং তাপ রয়েছে, এবং এই ধরনের তথ্য সাধারণ সোমাটিক অ্যাফারেন্ট এবং সাধারণ ভিসেরাল অ্যাফারেন্ট স্নায়ুতন্তুর মাধ্যমে প্রেরিত হয়। দৃশ্যমান উপলব্ধি হল পরিবেশে অবস্থিত বস্তু হতে প্রতিফলিত দৃশ্যমান আলোক বর্ণালি ব্যবহার করে আশেপাশের পরিবেশের তথ্য ব্যাখ্যা করার ক্ষমতা। এই প্রক্রিয়ার ফলে যে উপলব্ধি হয়, তাকে দৃশ্যমান উপলব্ধি, দৃষ্টিশক্তি, বা কেবল দৃষ্টি (বিশেষণ রূপ: 'দৃশ্যমান', 'অপটিক্যাল', বা 'অকুলার') বলা হয়। দৃষ্টি সম্পর্কিত বিভিন্ন শারীরবৃত্তীয় উপাদানকে সম্মিলিতভাবে দৃষ্টিশক্তি ব্যবস্থা বলা হয়। প্রাণীদের দৃষ্টিশক্তি তাদের আশেপাশের পরিবেশ থেকে তথ্য সংগ্রহ করতে সাহায্য করে। দেখা শুরু হয় যখন চোখের কর্নিয়া এবং লেন্স আশেপাশের আলোকে চোখের পিছনে অবস্থিত আলো-সংবেদনশীল ঝিল্লি, যাকে রেটিনা বলা হয়, তাতে কেন্দ্রীভূত করে। রেটিনা আসলে মস্তিষ্কের একটি অংশ যা আলোকে স্নায়বিক সংকেতে রূপান্তর করার জন্য পৃথকভাবে কাজ করে। দর্শন ব্যবস্থা থেকে প্রাপ্ত প্রতিক্রিয়া অনুযায়ী, চোখের লেন্সের পুরুত্ব পরিবর্তিত হয় যাতে এটি রেটিনার আলো-সংবেদী কোষগুলির (যা রড এবং কোণ নামে পরিচিত) উপর আলোকে কেন্দ্রীভূত করে। এই কোষগুলো আলোক কণিকা (ফোটন) শনাক্ত করে এবং স্নায়বিক সংকেত তৈরি করে। এই সংকেতগুলো জটিল ফিডফরওয়ার্ড এবং ফিডব্যাক প্রক্রিয়ার মাধ্যমে বিভিন্ন মস্তিষ্কের অংশ দ্বারা বিশ্লেষণ করা হয়, রেটিনা থেকে শুরু করে মস্তিষ্কের কেন্দ্রীয় গ্যাংলিয়ার দিকে। আলোচ্য বিষয়টি , অক্টোপাস, মোলাস্ক, কীটপতঙ্গ, এবং পোকামাকড়ের ক্ষেত্রেও প্রযোজ্য হতে পারে; অর্থাৎ যেকোন প্রাণীর জন্য যার কেন্দ্রীভূত স্নায়ুতন্ত্র এবং চোখ তুলনামূলকভাবে ভালো, যেমন জেলিফিশ। তবে পরবর্তীতে যা উল্লেখ করা হয়েছে তা সাধারণভাবে স্তন্যপায়ী প্রাণী এবং পাখির জন্য প্রযোজ্য: জটিল প্রাণীদের রেটিনাল স্নায়ুতন্তুগুলি (অপটিক নার্ভ) ল্যাটারাল জেনিকুলেট নিউক্লিয়াস এবং মস্তিষ্কের প্রাথমিক ও মাধ্যমিক দৃশ্যমান কর্টেক্সে সংকেত প্রেরণ করে। রেটিনা থেকে সংকেত সরাসরি সুপেরিয়র কোলিকুলাস এও যেতে পারে। বস্তুর উপলব্ধি এবং সম্পূর্ণ দৃশ্যমান দৃশ্যের উপলব্ধি দৃশ্যমান সংযুক্ত কর্টেক্স দ্বারা সম্পন্ন হয়। দৃশ্যমান সংযুক্ত কর্টেক্স স্ট্রিয়েট কর্টেক্স কর্তৃক শনাক্ত করা সমস্ত সংবেদী তথ্যকে একত্রিত করে। যেখানে হাজার হাজার মডিউল রয়েছে, যেগুলো মডুলার স্নায়বিক নেটওয়ার্ক এর অংশ। স্ট্রিয়েট কর্টেক্সের স্নায়ুকোষগুলো তাদের অ্যাক্সন পাঠায় এক্সট্রাসট্রিয়েট কর্টেক্স-এ, যা দৃশ্যমান সংযুক্ত কর্টেক্সের একটি অংশ যা স্ট্রিয়েট কর্টেক্সকে ঘিরে রয়েছে। মানুষের দৃষ্টিশক্তি ৩৭০ থেকে ৭৩০ ন্যানোমিটার (0.00000037 থেকে 0.00000073 মিটার) তরঙ্গদৈর্ঘ্যের দৃশ্যমান আলোকে উপলব্ধি করতে সক্ষম, যা বৈদ্যুৎ চৌম্বকীয় বর্ণালির অংশ। শ্রবণ, বা শ্রবণ উপলব্ধি হল কম্পন শনাক্ত করার মাধ্যমে শব্দ উপলব্ধি করার ক্ষমতা, সময়ের সাথে সাথে পার্শ্ববর্তী মাধ্যমের চাপের পরিবর্তন, কানের মতো অঙ্গের মাধ্যমে। কঠিন, তরল বা বায়বীয় পদার্থের মাধ্যমে শব্দ শোনা যেতে পারে। এটি ঐতিহ্যগত পঞ্চ ইন্দ্রিয়ের একটি; আংশিক বা সম্পূর্ণ শ্রবণে অক্ষমতাকে শ্রবণশক্তি হ্রাস বলে। মানুষ এবং অন্যান্য মেরুদণ্ডী প্রাণীদের মধ্যে শ্রবণ প্রধানত শ্রবণ ব্যবস্থার মাধ্যমে সম্পন্ন হয়: যান্ত্রিক তরঙ্গ, যা কম্পন নামে পরিচিত, তা কান দ্বারা শনাক্ত করা হয় এবং সেগুলো রূপান্তরিত হয়ে স্নায়ু সংকেতে পরিণত হয়, যা মস্তিষ্ক দ্বারা (প্রধানত টেম্পোরাল লোব) অনুভূত হয়। স্পর্শের মতো, শ্রবণও জীবের বাইরের পৃথিবীর অণুদের গতির প্রতি সংবেদনশীলতা প্রয়োজন। শ্রবণ এবং স্পর্শ উভয়ই যান্ত্রিক সংবেদন এর ধরনের উদাহরণ। মানুষের কানে প্রধান তিনটি অংশ থাকে: বহিকর্ণ, মধ্যকর্ণ, এবং অন্তকর্ণ। গন্ধ, বা ঘ্রাণশক্তি, একটি রাসায়নিক গ্রহণপ্রক্রিয়া যা ঘ্রাণের উদ্দীপনা সৃষ্টি করে। ঘ্রাণশক্তির বিভিন্ন উদ্দেশ্য রয়েছে, যেমন বিপদ, ফেরোমোন এবং খাবার শনাক্ত করা। এটি অন্যান্য ইন্দ্রিয়ের সাথে একত্রিত হয়ে স্বাদ সংবেদনের সৃষ্টি করে।সুগন্ধি যৌগ ঘ্রাণগ্রাহী রিসেপ্টরগুলির নির্দিষ্ট স্থানে আবদ্ধ হলে ঘ্রাণশক্তি সক্রিয় হয়, যা নাসারন্ধ্রের মধ্যে অবস্থান করে। গ্লোমেরুলাস এই রিসেপ্টর থেকে সংকেত সংগ্রহ করে এবং তা ঘ্রাণ সংবেদী বাল্বে প্রেরণ করে, যেখানে সংবেদী সংকেত মস্তিষ্কের ঘ্রাণ সনাক্তকরণ, স্মৃতি, এবং অনুভূতির অংশগুলোর সাথে যুক্ত হতে শুরু করে। ভূমিতে বসবাসকারী জীবদের সাধারণত ঘ্রাণ এবং স্বাদের জন্য পৃথক ঘ্রাণ ব্যবস্থা থাকে (অর্থোনাসাল ঘ্রাণ এবং রেট্রোনাসাল ঘ্রাণ), কিন্তু জলে বসবাসকারী জীবদের সাধারণত একক একটি ঘ্রাণ ব্যবস্থা থাকে। মেরুদণ্ডী প্রাণীদের ক্ষেত্রে, ঘ্রাণ ওলফ্যাক্টরি নিউরন দ্বারা অনুভূত হয়, যা ওলফ্যাক্টরি এপিথেলিয়াম এ অবস্থিত। ওলফ্যাক্টরি এপিথেলিয়াম কমপক্ষে ছয়টি ভিন্ন আকারগত এবং জৈব রাসায়নিকভাবে পৃথক কোষের মাধ্যমে গঠিত। ওলফ্যাক্টরি এপিথেলিয়াম এবং রেসপিরেটরি এপিথেলিয়ামের (যেখানে স্নায়ু সঞ্চালিত হয় না) অনুপাত প্রাণীর ঘ্রাণশক্তির সংবেদনশীলতা নির্দেশ করে। মানুষের ওলফ্যাক্টরি এপিথেলিয়াম প্রায় ১০ সেমি২ (১.৬ sq in) এবং কিছু কুকুরের ক্ষেত্রে এটি প্রায় ১৭০ সেমি২ (২৬ sq in)। কুকুরের ওলফ্যাক্টরি এপিথেলিয়াম অনেক বেশি ঘন স্নায়ুতন্তু দ্বারা আবৃত, প্রতি বর্গ সেন্টিমিটারে প্রায় শতগুণ বেশি রিসেপ্টর রয়েছে। নাসারন্ধ্রের সুপিরিয়র ন্যাসাল কঙ্কা দিয়ে সুগন্ধি যৌগগুলো প্রবাহিত হয়ে মিউকাসে দ্রবীভূত হয়, যা নাসারন্দ্রের উচ্চতর অংশে অবস্থিত এবং ঘ্রাণগ্রাহী রিসেপ্টরের ডেন্ড্রাইটগুলির মাধ্যমে শনাক্ত করা হয়। স্বাদের অনুভূতি তখন তৈরি হয় যখন মুখের মধ্যে কোনো পদার্থ রাসায়নিকভাবে প্রতিক্রিয়া করে এবং স্বাদগ্রাহী কোষগুলির সাথে বন্ধন স্থাপন করে, যেগুলি মূলত জিহ্বায় স্বাদ কুঁড়িতে থাকে। স্বাদ, গন্ধ (ঘ্রাণ) এবং ট্রাইজেমিনাল নার্ভ উত্তেজনা (যা গঠন, ব্যথা, এবং তাপমাত্রা অনুভব করে) এর মাধ্যমে খাদ্য বা অন্যান্য পদার্থের স্বাদ নির্ধারিত হয়। মানুষের জিহ্বা এবং মুখগহ্বরের অন্যান্য স্থানে যেমন এপিগ্লটিস-এ স্বাদগ্রাহী কোষ থাকে। গুস্টেটরি কর্টেক্স স্বাদের উপলব্ধি করায় গুরুত্বপূর্ণ ভূমিকা পালন করে। জিহ্বা হাজার হাজার ছোট প্যাপিলা দিয়ে আবৃত, যা খালি চোখেই দেখা যায়। প্রতিটি প্যাপিলাতে শত শত স্বাদ কুঁড়ি থাকে। তবে ফিলিফর্ম প্যাপিলা-তে স্বাদ কুঁড়ি থাকে না। মানুষের জিহ্বায় ২০০০ থেকে ৫০০০ স্বাদ কুঁড়ি থাকে। অন্যান্য কিছু কুঁড়ি মুখের ছাদে, পাশের দিকে এবং গলার মধ্যে পাওয়া যায়। প্রতিটি স্বাদ কুঁড়িতে ৫০ থেকে ১০০টি স্বাদগ্রাহী কোষ থাকে। স্বাদের অনুভূতি পাঁচটি প্রাথমিক স্বাদের মাধ্যমে হয়: মিষ্টতা, টকতা, লবণাক্ততা, তিক্ততা এবং উমামি(আঁশটে)। বৈজ্ঞানিক পরীক্ষা দ্বারা প্রমাণিত হয়েছে যে এই পাঁচটি স্বাদ পৃথক এবং স্বতন্ত্র। স্বাদ কুঁড়িগুলি বিভিন্ন স্বাদের পার্থক্য করতে পারে বিভিন্ন অণু বা আয়নের সাথে যুক্ত হওয়ার মাধ্যমে। মিষ্টি, উমামি(আমিষ জাতীয়/আঁশটে) এবং তিক্ত স্বাদ জি প্রোটিন-কাপলড রিসেপ্টরগুলির সাথে যুক্ত হয়ে স্বাদ কুঁড়ির কোষ ঝিল্লিতে আবদ্ধ হয়। লবণাক্ততা এবং টকতা ক্ষার ধাতু বা হাইড্রোজেন আয়নের মাধ্যমে অনুভূত হয়। মৌলিক স্বাদ শুধুমাত্র মুখে খাদ্যের স্বাদের আংশিক অনুভূতি দেয়—অন্য উপাদানগুলোর মধ্যে রয়েছে গন্ধ, যা নাকে থাকা ওলফ্যাক্টরি এপিথেলিয়াম কর্তৃক শনাক্ত হয়; বস্তুর গঠন, বিভিন্ন যান্ত্রিক রিসেপ্টর দ্বারা শনাক্ত করা হয়; তাপমাত্রা, যা থার্মাল রিসেপ্টর দ্বারা অনুভূত হয়; এবং শীতলতা (মেনথল এর মতো) এবং উষ্ণতা (ঝাঁঝালোভাব), যা কেমেস্টেসিস এর মাধ্যমে অনুভূত হয়। স্বাদের অনুভূতি ক্ষতিকারক এবং উপকারী উভয় বস্তু শনাক্ত করতে পারে, এবং সমস্ত মৌলিক স্বাদকে হয় ক্ষতিকারক বা আকর্ষণীয় হিসাবে শ্রেণিবদ্ধ করা হয়, নির্ভর করে যে কোন স্বাদ আমাদের দেহে কেমন প্রভাব ফেলে। মিষ্টতা উচ্চ-শক্তি সমৃদ্ধ খাবার শনাক্ত করতে সাহায্য করে, যখন তিক্ততা বিষাক্ত পদার্থের সতর্কবার্তা দেয়। মানুষের ক্ষেত্রে, স্বাদ গ্রহণের ক্ষমতা প্রায় ৫০ বছর বয়সে কমে যায় কারণ জিহ্বার প্যাপিলার সংখ্যা কমে যায় এবং লালার প্রবাহ কমে যায়। স্বাদ বিকৃতিও হতে পারে, যার নাম ডিজগিউশিয়া। সব স্তন্যপায়ী প্রাণী একই স্বাদ গ্রহণ করে না: কিছু ইঁদুর স্টার্চ স্বাদ করতে পারে (যা মানুষ পারে না), বিড়াল মিষ্টির স্বাদ পায় না কিন্তু অ্যাডেনোসিন ট্রাইফসফেট (ATP) এর স্বাদ পেতে পারে, এবং বেশ কিছু মাংসাশী প্রাণী যেমন হায়েনা, ডলফিন এবং সি লায়ন তাদের পূর্বপুরুষের পাঁচটি স্বাদের মধ্যে চারটি স্বাদের অনুভূতি হারিয়েছে। Drake et al. (2010), Gray's Anatomy for Students, 2nd Ed., Churchill Livingstone. Carlson, Neil R. (২০১৩)। "6"। Physiology of Behaviour (11th সংস্করণ)। Upper Saddle River, New Jersey, USA: Pearson Education Inc.। পৃষ্ঠা 187–189। আইএসবিএন 978-0-205-23939-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Margaret., Livingstone (২০০৮)। Vision and art : the biology of seeing। Hubel, David H.। New York: Abrams। আইএসবিএন 9780810995543। ওসিএলসি 192082768। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Schacter, Daniel L. et al.,"Psychology","Worth Publishers",2011 Jan Schnupp; Israel Nelken (২০১১)। Auditory Neuroscience। MIT Press। আইএসবিএন 978-0-262-11318-2। ২০১১-০১-২৯ তারিখে মূল থেকে আর্কাইভ করা।  Jan Schnupp; Israel Nelken; Andrew King (২০১১)। Auditory Neuroscience। MIT Press। আইএসবিএন 978-0-262-11318-2। ২০১১-০১-২৯ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kung C. (২০০৫-০৮-০৪)। "A possible unifying principle for mechanosensation"। Nature। 436 (7051): 647–654। এসটুসিআইডি 4374012। ডিওআই:10.1038/nature03896। পিএমআইডি 16079835। বিবকোড:2005Natur.436..647K। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Peng, AW.; Salles, FT.; Pan, B.; Ricci, AJ. (২০১১)। "Integrating the biophysical and molecular mechanisms of auditory hair cell mechanotransduction."। Nat Commun। 2: 523। ডিওআই:10.1038/ncomms1533। পিএমআইডি 22045002। পিএমসি 3418221 । বিবকোড:2011NatCo...2..523P। উদ্ধৃতি টেমপ্লেট ইংরেজি প্যারামিটার ব্যবহার করেছে (link) What Are Taste Buds? kidshealth.org Human biology (Page 201/464) Daniel D. Chiras. Jones & Bartlett Learning, 2005. Schacter, Daniel (২০০৯)। Psychology Second Edition। United States of America: Worth Publishers। পৃষ্ঠা 169। আইএসবিএন 978-1-4292-3719-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Boron, W.F., E.L. Boulpaep. 2003. Medical Physiology. 1st ed. Elsevier Science USA. Kean, Sam (Fall ২০১৫)। "The science of satisfaction"। Distillations Magazine। 1 (3): 5। সংগ্রহের তারিখ ২২ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "How does our sense of taste work?"। PubMed। জানুয়ারি ৬, ২০১২। সংগ্রহের তারিখ ৫ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Human Physiology: An integrated approach 5th Edition -Silverthorn, Chapter-10, Page-354 Smell - The Nose Knows washington.edu, Eric H. Chudler. Food texture: measurement and perception (page 36/311) Andrew J. Rosenthal. Springer, 1999. Food texture: measurement and perception (page 3/311) Andrew J. Rosenthal. Springer, 1999. Food texture: measurement and perception (page 4/311) Andrew J. Rosenthal. Springer, 1999. Why do two great tastes sometimes not taste great together? scientificamerican.com. Dr. Tim Jacob, Cardiff University. 22 May 2009. Miller, Greg (২ সেপ্টেম্বর ২০১১)। "Sweet here, salty there: Evidence of a taste map in the mammilian brain."। Science। 333 (6047): 1213। ডিওআই:10.1126/science.333.6047.1213। পিএমআইডি 21885750। বিবকোড:2011Sci...333.1213M। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Henry M Seidel; Jane W Ball; Joyce E Dains (১ ফেব্রুয়ারি ২০১০)। Mosby's Guide to Physical Examination। Elsevier Health Sciences। পৃষ্ঠা 303। আইএসবিএন 978-0-323-07357-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Scully, Simone M.। "The Animals That Taste Only Saltiness"। Nautilus। সংগ্রহের তারিখ ৮ আগস্ট ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বিশেষ ইন্দ্রিয়ের বিকাশ ওয়েব্যাক মেশিনে আর্কাইভকৃত ৩ মার্চ ২০১৬ তারিখে